جمهور باشقانی رجب طیب اردوغان تورکیه ایله روسیا آراسیندا تیجارت حجمی‌نین 25 میلیارد دو‌لاری کئچدیگینی، هدف‌لری‌نین 100 میلیارد دو‌لار اولدوغونو سؤیله‌دی.
جمهور باشقانی رجب طیب اردوغان روسیانین پایتاختی مسکوا-دا پرزیدنت ولادیمیر پوتینله بیرلیکده ایشتیراک ائتدیگی اولوسلار آراسی کوسموس و هاواجیلیک سرگی‌سی‌نین (ماکس 2019) آچیلیش مراسیمینده چیخیش ائتدی.
چیخیشیندا "ماکس 2019"-و اؤز ساحه‌سی‌نین لیدر سرگی‌لرین‌دن بیری کیمی سجیه‌لن‌دیرن اردوغان بون‌لاری سؤیله‌دی: "بیزیم ده بو ایل 14-جو دفعه کئچیردیگیمیز IDEF  سرگیمیز وار. 14-22 سپتامبر 2019-جو ایلده کئچیریله‌جک تکنوفست تدبیرینده ایسه 1 میلیون‌دان چوخ اینسانین ایشتیراکینی گؤزلییریک. جناب پوتین باشدا اولماقلا، بوتون روس خالقینی فستیوالا دعوت ائدیریک"
تورکیه-‌نین مودافعه، هاواجیلیک و کوسموس تکنولوژی لرینده اؤزونو اثبات ائدن اؤلکه اولدوغونو وورغولایان پرزیدنت: "2018-جی ایلین سونون‌دان اعتباراً مودافعه و هاواجیلیک ساحه‌میزین عمومی صادراتی 2.5 میلیارد دو‌لارا چاتیب" دئدی.
تورکیه پرزیدنتی تورکیه ایله روسیا آراسینداکی صمیمی و یاخین دیالوقون کؤک‌لو و چوخ طرف‌لی امکداش‌لیق‌لاردان بهره لندیگینی ایفاده ائده‌رک: "بو ایل تخمینا 6 میلیون روسیا‌لی توریستین اؤلکه‌میزه سفر ائتمه‌سینی گؤزلییریک. آرامیزداکی تیجارت دؤوریه‌سی 25 میلیارد دو‌لاری کئچیب. هدفیمیز 100 میلیارد دول‌لاردیر".
